1. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΚΟΙΝΩΝ. ΠΡΟΝΟΙΑΣ Αριθ. Ε1β/301 της 10/14 Φεβρ. 1964 (ΦΕΚ Β΄ 63) Περί συλλογής, αποκομιδής και διαθέσεως απορριμμμάτων. Έχοντες υπ’ όψιν τας διατάξεις: α)του Β.Δ. 682/1960 «περί Οργανισμού του Υπουργείου Κοινωνικής Προνοίας», β)του Α.Ν. 2520/1940 «περί Υγειονομικών Διατάξεων», γ)του από 3.11.1950 Β.Δ/τος «περί μέτρων προς καταπολέμησιν επιδημικών νόσων και υποχρεωτικής δηλώσεως αυτών», δ)του Ν.Δ. 4111/1960 «περί τροποποιήσεως και συμπληρώσεως των περί Υγειονομικών Συλλόγων, Ιατρικών και Παραϊατρικών Επαγγελμάτων, Ασφαλίσεως Υγειονομικών, Φαρμάκων και των περί Ιατρικής εν γένει Αντλήσεως και Δημοσίας Υγείας διατάξεων» και ε)του Δημοτικού και Κοινοτικού Κώδικος, αποφασίζομεν: Εκδίδομεν την κάτωθι Υγειονομικήν Διάταξιν. Ορισμοί Άρθρ.1.-1.Ο όρος «Απορρίμματα» περιλαμβάνει άπαντα τα κεθ’ οιονδήποτε τρόπον απορριπτόμενα στερεά υλικά ή ημίρρευστα τοιαύτα, έχοντα μάλλον στερεάν σύστασιν, ώστε να μη δύνανται να ρεύσουν ευχερώς άνευ προσθήκης ύδατος ή ετέρου υγρού. 2.Ως «Οικιακά απορρίμματα» θεωρούνται τα εκ των κατοικιών συνήθη προϊόντα της οικιακής καθαριότητος, τα υπολείμματα τροφών, τα υλικά εκ συσκευασίας τροφών και κατ’ επέκτασιν τα απορρίμματα ετέρας προελεύσεως, τα έχοντα παρόμοια εν γένει προς τ’ ανωτέρω χαρακτηριστικά. 3.Δια του όρου «Χώρος» νοείται οιοσδήποτε κλειστός ή ανοικτός χώρος, ως οικοδομαί εν γένει αυλαί, οικόπεδα, οδοί, πλατείαι, άλση, τόποι συγκεντρώσεως ή αναψυχής του κοινού κλπ. 4.Η «Συλλογή απορριμμάτων» περιλαμβάνει απάσας της εργασίας τας αφορώσας εις την τήρησιν καθαριότητος, την προσωρινήν διαφύλαξιν αυτών και την προσκόμισίν των προς αποκομιδήν. 5.Η «Αποκομιδή απορριμμάτων» περιλαμβάνει απάσας τας εργασίας τας αφορώσας εις την περισυλλογήν των απορριμμάτων εκ των καθοριζομένων προς τούτο θέσεων προσκομίσεως, την μεταφοράν και την εναπόθεσιν αυτών εις τους τόπους διαθέσεως. 6.η «Διάθεσις απορριμμάτων» περιλαμβάνει απάσας τας εργασίας, αίτινες έχουν σκοπόν να κατακτήσουν ταύτα αβλαβή δια την δημοσίαν υγείαν. Ενδεχομένως δύναται αύτη να αποβλέπη και εις την αξιοποίησίν των. Γενικοί όροι Άρθρ.10.-Η παρούσα Υγειονομική Διάταξις ισχύει καθ’ άπασαν της Επικράτειαν, η δε ισχύς ταύτης άρχεται 3 μήνας από της δημοσιεύσεώς της εις την Εφημερίδα της Κυβερνήσεως. Δια τας ήδη λειτουργούσας περιοχάς διαθέσεως απορριμμάτων υποχρεούνται οι ενδιαφερόμενοι όπως μεριμνήσουν και λάβουν την κατά τας διατάξεις της παρούσης προβλεπομένην άδεια εντός 6 μηνών από της ως άνω ισχύος. Πάσα προγενεστέρα διάταξις γενική ή ειδική ρυθμίζουσα άλλως τα υπό της παρούσης διεπόμενα κατραργείται. Η εκτέλεσις της παρούσης ανατίθεται εις τα Υγειονομικά και Αστυνομικά Δημόσια όργανα. Τα υπόχρεα φυσικά ή νομικά πρόσωπα ή επρόσωποι Δημοσίων Υπηρεσιών υποχρεούνται να παρέχουν πάσαν δυνατήν διευκόλυνσιν και συνδρομήν εις τα ως άνω όργανα προς εκτέλεσιν του έργου αυτών. Κυρώσεις Άρθρ.11.-Οι παραβάται της παρούσης διώκονται και τιμωρούνται συμφώνως προς τας διατάξεις του Ποινικού Κώδικος εκτός εάν υπό ετέρας γενικής ή ειδικής διατάξεως προβλέπονται αυστηρότεραι ποιναί, οπότε έχουσιν εφαρμογήν αι τελευταίαι. 34.Δ.ι.1 Διάθεση απορριμάτων Άρθρ.2.-1.Πάντες οι χώροι πρέπει να τηρούνται απηλλαγμένοι απορριμμάτων δυναμένων να προκαλέσουν ανθυγιεινάς, αντιαισθητικάς ή οχληράς εν γένει καταστάσεις, ως: α)Εστίας προσελκύσεως και αναπτύξεως εντόμων ή τρωκτικών, δυναμένων να μεταδώσουν νόσους. β)Μολύνσεις επιφανειακών και υπογείων υδάτων ή ζώων (χοίρων, κυνών κλπ.). γ)Αντιαισθητικάς καταστάσεις, δυσοσμίας ή εστίας αναπτύξεως ενοχλητικών εντόμω. 2.Η συλλογή, αποκομιδή και διάθεσις των απορριμμάτων θα εκτελούνται κατά τρόπον μη δημιουργούντα κινδύνους δια την Δημοσίαν υγείαν, αντιαισθητικάς καταστάσεις ή οχλήσεις εν γένει, εξασφαλιζομένων συγχρόνως των απαραιτήτων όρων προστασίας της υγείας και ασφαλείας των εις τας εργασίας ταύτας απασχολουμένων ατόμων. 3.Προς εξασφάλισιν της εκπληρώσεως των ανωτέρω γενικών όρων θα τηρούνται τα καθ’ έκαστα δια της παρούσης κατωτέρω καθοριζόμενα μέτρα. Εις περιπτώσεις καθ’ ας, δι’ οιονδήποτε λόγον δεν είναι ταύτα επαρκή, επιβάλλεται η λήψις παντός συμπληρωματικώς απαιτουμένου μέτρου. Συλλογή απορριμμάτων Άρθρ.3.-1.Καθαριότης χώρων. Η απαλλαγή των χώρων εκ των απορριμμάτων θα εκτελήται εις κατάλληλον χρόνον και δια μεθόδων και μέσων τοιούτων, ώστε να μη προκαλούνται ανθυγιειναί καταστάσεις και οχλήσεις ως ανάπτυξις κονιορτού, θόρυβοι. 2.Προσωρινή διαφύλαξις απορριμμάτων. Τα συλλεγόμενα απορρίμματα θα διαφυλάσσωνται μέχρι της αποκομιδής εις ειδικά δοχεία. Απορριπτόμενα αντικείμενα μεγάλων διαστάσεων ή βάρους, ως άχρηστα έπιπλα, κλάδοι δέντρων  κλπ.,   δύνανται    να     συγκεντρούνται    εις     κα(Μετά την σελ. 402,32(α) Σελ. 402,401 Τεύχος 440-Σελ. 131 Διάθεση απορριμάτων 34.Δ.ι.1 θοριζομένας θέσεις, εναποτιθέμενα εις σωρούς ή συσκευαζόμενα εις δέσμας, εις τρόπον ώστε να είναι ευχερής η αποκόμισίς των. Τα δοχεία απορριμμάτων και γενικώς τα συγκεντρούμενα απορρίμματα θα διατηρούνται μέχρι της αποκομιδής εις θέσεις και κατά τρόπον ώστε να μη προκαλούνται οχλήσεις. Ειδικώτερον εις τας δημοσίας αγοράς, ιδρύματα και εν γένει εγκαταστάσεις ένθα προβλέπεται η συγκέντρωσις σημαντικών ποσοτήτων απορριμμάτων, θα υφίστανται ειδικοί χώροι δια την τοποθέτησιν των δοχείων απορριμμάτων. Οι χώροι ούτοι πρέπει να πληρούν τους κάτωθι όρους: α)Θα ευρίσκονται εις θέσεις κατά το δυνατόν απομεμονωμένας και αποκεκρυμμένας, πλην ευχερώς προσπελασίμους. β)Θα διατηρούνται κλειστοί και θα αερίζωνται καλώς. γ)Το δάπεδον και οι τοίχοι θα είναι εξ αδιαποτίστου υλικού, λείου και ευχερώς καθαριζομένου. δ)Το δάπεδον θα αποστραγγίζεται καλώς και το στόμιον των αποχετευτικών αγωγών θα κλείεται δι’ εσχάρας, μη επιτρεπούσης την διέλευσιν απορριμμάτων και υδραυλικού σίφωνος. ε)Τα ανοίγματα φωτισμού και αερισμού θα φέρουν συρμάτινον πλέγμα Ν ο  16 ή πυκνότερον παρεμποδίζουν την είσοδον μυιών και άλλων εντόμων. ς)Θα παρεμποδίζεται η είσοδος ποντικών. ζ)Θα τηρούνται πάντοτε εις καλήν κατάστασιν, καθαροί και απηλλαγμένοι εντόμων και ποντικών. 3.Δοχεία απορριμμάτων. 3.1.Τα δοχεία απορριμμάτων δέον να πληρούν τους κάτωθι όρους: α)Υλικόν αδιαπότιστον, ανθεκτικόν και μη ευχερώς οξειδούμενον ή γενικώς προσβαλλόμενον και καταστρεφόμενον εκ της προβλεπομένης χρήσεως. β)Κατασκευή αρκούντως ισχυρά, ώστε να μη παραμορφούνται ή καταστρέφωνται ταχέως κατά τους χειρισμούς. γ)Χωρητικότης επιτρέπουσα ευχερείς χειρισμούς. δ)Μορφή παρέχουσα επαρκή ευστάθειαν και επιτρέπουσα ευχερή εκκένωσιν και καθαρισμόν. ε)Θα φέρουν καλύμματα εφαρμόζοντα καλώς, ώστε να αποκλείεται η είσοδος εντόμων ή ποντικών και η παραβίασις υπό αναζητούντων τροφήν ζώων (κυνών, γαλών). Συνιστάται όπως τα καλλύματα ταύτα συνδέωνται μετά των δοχείων δια καταλλήλου διατάξεως προς αποφυγήν απωλείας αυτών. Τα δοχεία θα τηρούνται πάντοτε εις καλήν κατάστασιν και καθαρά. Απαγορεύεται η χρήσις δοχείων διαρρεόντων, μη καλώς καλυπτομένων και ρυπαρών. 3.2.Επιτρέπεται η χρησιμοποίησις σάκκων αντί δοχείων απορριμμάτων εφ’ όσον ούτοι είναι κατασκευασμένοι εξ ανθεκτικού και αδιαποτίστου υλικού, κλείουν καλώς και πληρούν πάντας τους δια των δοχείων επιδιωκομένους σκοπούς. Σελ. 402,402 Τεύχος 440-Σελ. 132 4.Δοχεία απορριμμάτων εις χώρους συγκεντρώσεως και εξυπηρετήσεως του κοινού. Εις τους χώρους συγκεντρώσεως ή εξυπηρετήσεως του κοινού θα τοποθετούνται καλαίσθητα δοχεία, πληρούντα τους όρους της προηγουμένης υπ’ αριθ. 3 παραγράφου εις επαρκή αριθμόν και χωρητικότητα δια την υπό του κοινού εναπόθεσιν των απορριμμάτων, απαγορευμένης της απορρίψεως αυτών επί του εδάφους ή του δαπέδου. Τα δοχεία θα διασφαλίζωνται εκ κινδύνων ανατροπής και θα τοποθετούνται εις θέσεις καλώς αποστραγγιζομένας ή θ’ αναρτώνται επί στύλων, τοίχων κλπ. Επιτρέπεται δια λόγους αισθητικούς και κυκλοφοριακούς όπως εναποθηκεύωνται τα εκ της καθαριότητος των δημοσίων χώρων (οδοί, πλατείαι, άλση κλπ.) προερχόμενα απορρίμματα εντός δοχείων τοποθετουμένων εις υπογείους χώρους, εφόσον εξασφαλίζεται η καθαριότης και η αποστράγγισις των χώρων τούτων ως και η προστασία εκ καταλύσεως υπό επιφανειακών ή υπογείων υδάτων. Τα καλύμματα και γενικώς η εξωτερική επιφάνεια αυτών θα διαμορφούνται κατά τρόπον αποκλείοντα την πρόσκλησιν ατυχημάτων. 5.Προσκόμισις δοχείων απορριμμάτων. Τα δοχεία απορριμμάτων θα προσκομίζωνται εις τα προς περισυλλογήν θέσεις ολίγον προ της διελεύσεως των οχημάτων αποκοδιμής, η δε απομάκρυνσις των κενών δοχείων θα ενεργήται το ταχύτερον δυνατόν μετά την εκκένωσιν αυτών. 34.Δ.ι.1 Διάθεση απορριμάτων Αποκομιδή απορριμμάτων Άρθρ.4.-1.Περισυλλογή. Η περισυλλογή των απορριμμάτων εκ των θέσεων προσκομίσεως θα εκτελήται εις τρόπον ώστε: α)Να αποφεύγεται διασπορά ή διαρροή απορριμμάτων. Τυχόν δι’ οιονδήποτε λόγον διασκορπιζόμενα ή διαχεόμενα εκ των δοχείων ή των οχημάτων θα περισυλλέγωνται επιμελώς και θα αποκομίζωνται. β)Να μη προκαλούνται ζημίαι εις τα δοχεία απορριμμάτων. γ)Να μη δημιουργούνται θόρυβοι και ιδία κατά τας ώρας ησυχίας του κοινού. Τα δοχεία απορριμμάτων θα περιλαμβάνωνται εκ των θέσεων περισυλλογής, θα εκκενούνται πλήρως και θα επαναφέρωνται εις τας θέσεις των, επανατοποθετουμένων των καλυμμάτων των. Η περισυλλογή των απορριμμάτων δέον να εκτελήται κατά τακτάς ημέρας και ώρας, τηρουμένας μετ’ ακριβείας. 2.Οχήματα. 2.1.Τα οχήματα μεταφοράς των απορριμμάτων θα είναι κατά το δυνατόν ειδικώς προς τούτο κατεσκεασμένα και θα έχουν απαραιτήτως κλειστόν μεταλλικόν αμάξωμα ή τουλάχιστον επενδεδυμένον δια μετάλλου ή ετέρου ανθεκτικού και αδιαποτίστου υλικού. Η κατασκευή και η μορφή του αμαξώματος θα είναι τοιαύτη ώστε να αποκλείεται διασπορά ή διαρροή απορριμμάτων. Αι εσωτερικαί επιφάνειαι του αμαξώματος θα είναι λείαι και άνευ γωνιών δια να αποφεύγεται η συγκράτησις ρυπάνσεων επ’ αυτών. Δια την φόρτωσιν και εκφόρτωσιν των απορριμμάτων θα υφίστανται κατάλληλοι διατάξεις ή ανοίγματα τα οποία θα ανοίγουν μόνον κατά τον χρόνον χρήσεως αυτών. Επιτρέπεται η χρησιμοποίησις οχημάτων με ανοικτόν αμάξωμα μόνον δι’ απορρίμματα τα οποία δεν προσελκύουν μυίας, δεν παρασύρονται υπό του ανέμου κατά την μεταφοράν των και δεν αναδίδουν δυσαρέστους οσμάς. Εις την περίπτωσιν ταύτην η πλήρωσις των οχημάτων τούτων θα είναι τοιαύτη ώστε ν’ αποκλείεται διασπορά ή διάχυσις των μεταφερομένων απορριμμάτων. 2.2.Τα οχήματα θα τηρούνται πάντοτε εις καλήν κατάστασιν και καθαρά. Ταύτα θα πλύνωνται καλώς τουλάχιστον δις της εβδομάδος. Απαγορεύεται η χρησιμοποίησις οχημάτων απορριμμάτων δι’ ετέραν χρήσιν άνευ προηγουμένης πλύσεως αυτών, εν ουδεμιά περιπτώσει επιτρεπομένης της χρησιμοποιήσεως αυτών δια μεταφοράν τροφίμων. 3.Αποκομιδή. Τα οικιακά απορρίμματα θα αποκομίζωνται τουλάχιστον δις της εβδομάδος. Ειδικώτερον εκ των δημοσίων αγορών ως και εκ των εγκαταστάσεων εν γένει ένθα παράγονται ευχερώς σηπόμενα απορρίμματα εις μεγάλας ποσότητες, αποκομιδή αυτών θα ενεργήται καθημερινώς. Διάθεσις απορριμμάτων Άρθρ.5.-1.Εγκεκριμέναι μέθοδοι διαθέσεως. Επιτρέπεται η διάθεσις απορριμμάτων κατόπιν αδείας του Νομάρχου εκδιδομένης μετά σύμφωνον γνώμην του Υγειονομικού Κέντρου, εφ’ όσον εφαρμόζωνται αι κατωτέρω αναφερόμεναι μέθοδοι και εκπληρούνται οι αντιστοίχως καθοριζόμενοι όροι. Η εκδιδομένη άδεια κοινοποιείται προς το Υγειονομικόν Κέντρον και την οικείαν Αστυνομικήν Αρχήν. Προ της εκδόσεως της ως άνω αδείας ο ενδιαφερόμενος Δήμος ή Κοινότης δι’ αποφάσεως αυτού επιλέγει και καθορίζει την εφαρμοσθησομένην μέθοδον και την περιοχήν διαθέσεως των απορριμμάτων. Η περί τούτων απόφασις του Δήμου ή της Κοινότητος δημοσιεύεται δια τοιχοκολλήσεως εις τα συνήθη προς τούτο μέρη του ιδίου ως και του Δήμου ή της Κοινότητος εις την περιφέρειαν του οποίου κείται η εκλεγείσα προς διάθεσιν των αποριμμάτων περιοχή και δια δημοσιεύσεως τουλάχιστον εφ’ άπαξ εις μίαν ημερησίαν τοπικήν εφημερίδα. Εντός 20 ημερών από της ρηθείσης δημοσιεύσεως δικαιούται παν ενδιαφερόμενον φυσικόν ή νομικόν πρόσωπον να υποβάλη ένστασιν, επί της εκδοθείσης αποφάσεως, εις τον Δήμον ή την Κοινότητα εκ της περιοχής του οποίου προέρχονται τα απορρίμματα. Ο ενδιαφερόμενος δια την διάθεσιν των απορριμμάτων Δήμος ή Κοινότης υποβάλλει ακολούθως την εκδοθείσαν παρ’ αυτού απόφασιν μετά των υποβληθεισών ενστάσεων και των επί τούτων απόψεών του εις τον Νομάρχην, όστις αποφασίζει τελεσιδίκως μετά σύμφωνον γνώμην Επιτροπής, συγκροτουμένης υπ’ αυτού και απαρτιζομένης εκ των κάτωθι: α)Διευθυντού Νομαρχίας, ως Προέδρου. β)Προϊσταμένου του Υγειονομικού Κέντρου. γ)Υγιεινολόγου μηχανικού, εφ’ όσον υπηρετεί τοιούτος εν τη περιφερεία. δ)Προϊσταμένου της Τ.Υ.Δ.Κ. ε)Προϊσταμένου της Αστυνομικής Αρχής. ς)Προέδρου του Ιατρικού Συλλόγου ως μελών. Τα μέλη της Επιτροπής δύνανται ν’ αυξηθούν και δι’ ετέρων εκπροσώπων δημοσίων υπηρεσιών, ως Γεωργίας. Δημ. Έργων, Βιομηχανίας, Τουρισμού, εφ’ όσον τούτο κρίνεται σκόπιμον αναλόγως της περιπτώσεως. Αντί των Προϊσταμένων των υπηρεσιών δύνανται να ορισθούν παρ’ αυτών έτεροι εκπρόσωποι των υπηρεσιών των. Προκειμένου περί απορριμμάτων Δήμων, οίτινες δεν είναι Πρωτεύουσαι Νομών και Κοινοτήτων πληθυσμού κάτω των 10.000 η ως άνω Επιτροπή δύναται να απαρτίζεται μόνον εκ των κάτωθι: (Μετά την σελ. 402,402) Σελ. 402,403 Τεύχος 440-Σελ. 133 Διάθεση απορριμάτων 34.Δ.ι.1 α)Εκπροσώπου του Υγειονομικού Κέντρου. β)Μηχανικού Τ.Υ.Δ.Κ. και γ)Προϊσταμένου της Τοπικής Αστυνομικής Αρχής ή αναπληρωτού αυτού. Μετά την κατά τα ανωτέρω έγκρισιν της περιοχής και της μεθόδου διαθέσεως των απορριμμάτων ο ενδιαφερόμενος Δήμος ή Κοινότης υποβάλλει εις το Υγειονομικόν Κέντρον την σχετικήν μελέτην διαθέσεως των απορριμμάτων δια τα περαιτέρω προς έκδοσιν της απαιτουμένης αδείας. Η υποβαλλομένη μελέτη θα είναι πλήρης, θα περιλαμβάνη δε και κανονισμόν λειτουργίας. Εκ της μελέτης ταύτης θα προκύπτη σαφώς, ότι ικανοποιούνται πλήρως οι όροι της παρούσης. Το Υγειονομικόν Κέντρον δύναται να ζητήση την προσκόμισιν και παντός ετέρου συμπληρωματικού στοιχείου, το οποίον κρίνεται απαραίτητον δια την μόρφωσιν σαφούς γνώμης. Ειδικώτερον η εκπόνησις μελέτης δι’ εγκαταστάσεις καύσεως, βιοχημικής σταθεροποιήσεως και πολτοποιήσεως, ως απαιτούσα ειδικάς γνώσεις και εμπειρίαν, δέον να ανατίθεται εις ειδικευμένους τεχνικούς, γραφεία διαθέτοντα ειδικευμένον προσωπικόν ή ειδικευμένους οίκους ασχολουμένους με τοιαύτας κατασκευάς ή εγκαταστάσεις. Εις περίπτωσιν καθ’ ην έτερον πλην του Δήμου ή της Κοινότητος φυσικόν ή νομικόν πρόσωπον ενδιαφέρεται να διαθέση τα απορρίμματα αυτού δαπάναις και ευθύνη του, συμφώνως προς τα καθοριζόμενα κατωτέρω εν άρθρ. 9, απαιτείται και η προηγουμένη έγκρισις του Δήμου ή της Κοινότητος εκ της περιοχής του οποίου προέρχονται τα εν λόγω απορρίμματα. Προς τούτο ο ενδιαφερόμενος υποβάλλει εις τον ρηθέντα Δήμον ή Κοινότητα αίτησιν μετά των απαιτουμένων δικαιολογητικών και εφόσον ο τελευταίος αποδέχεται την προτεινομένην διάθεσιν των απορριμμάτων ενεργεί κατά τα ως άνω καθοριζόμενα προς έκδοσιν της απαιτουμένης αδείας άλλως επιστρέφει ταύτα απ’ ευθείας εις τον ενδιαφερόμενον. Δια πάσαν τροποποίησιν, επέκτασιν ή ανακαίνησιν των εγκαταστάσεων διαθέσεως των απορριμμάτων απαιτείται η έκδοσις νέας αδείας του Νομάρχου. Η χορηγουμένη προς διάθεσιν των απορριμμάτων άδεια αφορά προκλητικόν έλεγχον. Εάν εκ των υστέρων ήθελεν προκύψει ότι δι’ οιονδήποτε λόγον δεν πληρούνται οι γενικοί όροι του άρθρ. 2 της παρούσης, υποχρεούται ο ενδιαφερόμενος όπως το ταχύτερον δυνατόν λάβη τα απαιτούμενα πρόσθετα μέτρα. Την ως άνω προβλεπομένην άδειαν διαθέσεως των απορριμμάτων υποχρεούται ο ενδιαφερόμενος να λάβη προ πάσης άλλης αδείας απαιτουμένης εξ άλλων νόμων ή διατάξεων. Σελ. 402,404 Τεύχος 440-Σελ. 134 1.1.Διάθεσις απορριμμάτων δι’ απορρίψεως. Η διάθεσις των απορριμμάτων δι’ απορρίψεως συνίσταται εις την απλήν απόρριψιν επί της επιφανείας του εδάφους, επαφιεμένης της αποσυνθέσεως και σταθεροποιήσεώς των εις την επίδρασιν των φυσικών παραγόντων. Απαγορεύεται η απόρριψις απορριμμάτων εις την θάλασσαν, λίμνας και ποταμούς. Επιτρέπεται η διάθεσις απορριμμάτων δι’ απορρίψεως εις καθοριζομένους προς τούτο χώρους, εφόσον πληρούνται οι κάτωθι όροι: α)Η περιοχή απορρίψεως των απορριμμάτων: 1)Θα κείται εις θέσιν απομεμονωμένην και αποκεκρυμμένην από κατωκημένας περιοχάς, συγκοινωνιακάς αρτηρίας και εν γένει πολυσυχνάστους χώρους, τα δε όρια αυτής θα απέχουν τουλάχιστον 1.500 μ. από των ορίων σχεδίου πόλεως και εν ελλείψει τοιούτου από των τελευταίων εν συνεχεία κατοικιών οικισμού, ως και 500 μ. τουλάχιστον από συχναζομένης οδού. 2)Δεν θα κατακλύζεται υπό υδάτων και θα αποστραγγίζεται καλώς. 3)Δεν θα είναι εκτεθειμένη εις ισχυρούς ανέμους και οι επικρατούντες τοιούτοι θα έχουν διεύθυνσιν αντίθετον ως προς τας κατωκημένας περιοχάς. 4)Θα είναι ευχερώς προσπελάσιμος δι’ οδού επαρκούς εύρους μετά οδοστρώματος ανθεκτικού εις τα οχήματα απορριμμάτων καθ’ όλην την διάρκειαν του έτους. 5)Δεν θα ευρίσκεται άνωθεν αγωγών υδραγωγείου και τα αποστραγγιζόμενα εκ βροχών ύδατα δεν θα δύνανται να μολύνουν φρέατα ή ετέρας πηγάς ποσίμου ύδατος. 6)Θα είναι περιφραγμένη ώστε να μην είναι δυνατή η είσοδος ζώων, ως χοίρων, κυνών και θα απαγορεύεται η είσοδος αναρμοδίων προσώπων. β)Το Υγειονομικόν Κέντρον δύναται να απαιτήση την λήψιν μέτρων προς καταπολέμισιν μυϊών, λοιπών εντόμων και ποντικών. Η εφαρμογή της προκειμένης μεθόδου διαθέσεως των απορριμμάτων δι’ απορρίψεως, λόγω των πολλαπλών αυτής μειονεκτημάτων από υγειονομικής και αισθητικής πλευράς, είναι σκόπιμον να αποφεύγεται, προτιμωμένων ετέρων μεθόδων. 34.Δ.ι.1 Διάθεση απορριμάτων Δεν απαιτείται η έκδοσις αδείας του Υγειονομικού Κέντρου δια την διάθεσιν εν υπαίθρω απορριμμάτων εκ φυσικών ή τεχνηκών γαιωδών υλικών, ως εξ εκσκαφών ή κατεδαφίσεων. Εν πάση όμως περιπτώσει τα απορρίμματα ταύτα ευθύνη του ιδιοκτήτου ή του νομέως του χώρου εις ον απορρίπτονται θα διαστρώνωνται κανονικώς, ώστε μα μη δημιουργούνται εστίαι λιμναζόντων υδάτων, καταφύγια ποντικών ή αντιαισθητικαί καταστάσεις. 1.2.Υγειονομική Ταφή: Η υγειονομική ταφή συνίσταται εις την κατά στρώσεις εναπόθεσιν των απορριμμάτων εντός φυσικών ή τεχνητών κοιλοτήτων, την συμπίεσιν και την επικάλυψιν αυτών δι’ επαρκούς στρώματος χώματος, ούτως ώστε να καθίστανται απρόσιτα εις μυΐας και ποντικούς και να μη αναδίδωνται δυσοσμίαι, της αποσυνθέσεως και σταθεροποιήσεως αυτών επαφιεμένης εις τους φυσικούς παράγοντας. Επιτρέπεται η διάθεσις των απορριμμάτων δι’ υγειονομικής ταφής εις καθοριζομένους προς τούτο χώρους, εφόσον πληρούνται οι κάτωθι όροι: α)Η περιοχή διαθέσεως: 1)Θα κείται εις θέσιν τοιαύτην ώστε τα όριοα αυτής να απέχουν τουλάχιστον 500 μ. από των πλησιεστέρων κατοικιών. 2)Θα προστατεύεται εκ πλημμυρών και θα αποστραγγίζεται κατά το πρακτικώς δυνατόν. 3)Δεν θα ευρίσκεται άνωθεν αγωγών υδραγωγείου και τα αποστραγγιζόμενα εκ βροχής ύδατα δεν θα δύνανται να μολύνουν φρέατα ή ετέρας πηγάς ποσίμου ύδατος. 4)Θα είναι ευχερώς προσπελάσιμος δι’ οδού επαρκούς εύρους μετά οδοστρώματος ανθεκτικού εις τα οχήματα απορριμμάτων καθ’ όλην την διάρκειαν του έτους. 5)Δεν θα είναι εκτεθειμένη εις ισχυρούς ανέμους. 6)Θα είναι περιφραγμένη ώστε να μην είναι δυνατή η είσοδος ζώων, ως χοίρων, κυνών και θα απαγορεύεται η είσοδος αναρμοδίων προσώπων. 7)Θα εξασφαλίζεται η δυνατότης λήψεως ή προσκομίσεως καταλλήλου συστάσεως χώματος δια την επικάλυψιν των στρώσεων των απορριμμάτων. β)Τα απορρίμματα θα διαστρώνωνται εντός της ημέρας προσκομίσεώς των κατά διαδοχικάς στρώσεις, οίτινες θα συμπιέζωνται ιδιαιτέρως εκάστη δια μηχανημάτων, ώστε να επιτυγχάνεται επαρκής συμπύκνωσις. Δοχεία, κιβώτια ή έτερα παρόμοια αντικείμενα θα συνθλίβωνται προ της διαστρώσεώς των, εάν τούτο δεν επιτυγχάνεται κατά την δια των μηχανημάτων συμπίεσιν προς αποφυγήν κενών εντός των στρώσεων των απορριμμάτων. γ)Η συνολική ημερησία απόθεσις απορριμμάτων, μετά την συμπίεσιν των διαδοχικών στρώσεων, θα καλύπτεται εντός της αυτής ημέρας δια στρώματος χώματος πάχους τουλάχιστον 0,60 μ. επί της τελικής επικαλύψεως και 0,15 μ. επί του μετώπου εργασίας. Το χρησιμοποιούμενον χώμα θα είναι καταλλήλου συστάσεως εις τρόπον ώστε η επικάλυψις να μην εμφανίζη ρωγμάς μετά την ξήρανσιν. Η επιφάνεια της τελικής επικαλύψεως θα διαμορφούται με ομαλάς κλίσεις δια καλήν αποστράγγισιν χωρίς να προκαλούνται διαβρώσεις. Εν πάση περιπτώσει η επιφάνεια αύτη θα συντηρήται επί μίαν διετίαν προς αποφυγήν δημιουργίας ρηγμάτων και δι’ οιονδήποτε λόγον αποκαλύψεως απορριμμάτων. δ)Κατά την διάρκειαν της εργασίας δέον να λαμβάνωνται μέτρα, ως κινητός συρμάτινος φράκτης, κατάβρεγμα κλπ. εις τρόπον ώστε να μη παρασύρωνται υπό του ανέμου χάρτης ή άλλα ελαφρά απορρίμματα. ε)Απαγορεύεται η διατήρησις ή διατροφή χοίρων εντός της περιοχής διαθέσεως των απορριμμάτων. ς)Θα διατίθεται πάντοτε κατάλληλος και επαρκής μηχανικός εξοπλισμός μετά εφεδρικού τοιούτου δια την έντεχνον και έγκαιρον εκτέλεσιν των απαιτουμένων εργασιών και εις τρόπον ώστε να αποκλείεται διακοπή της εργασίας πλέον του 24ώρου. ζ)Θα διατίθεται επαρκές και κατάλληλον προσωπικόν δια την έντεχνον και έγκαιρον εκτέλεσιν απασών των απαιτουμένων εργασιών. η)Θα λαμβάνωνται πάντα τα απαιτούμενα μέτρα ώστε να μην αναπτύσσονται μυίαι, λοιπά έντομα και ποντικοί. 1.3.Καύσις. Κατά την μέθοδον ταύτην τα απορρίμματα τοποθετούνται και καίονται εντός ειδικών κλιβάνων, είτε δια της ιδίας αυτών θερμικής ενεργείας, είτε δια χρήσεως προσθέτου καυσίμου. Επιτρέπεται η διάθεσις απορριμμάτων δια καύσεως εφόσον τηρούνται οι κάτωθι όροι: α)Αι εγκαταστάσεις καύσεως απορριμμάτων θα τοποθετούνται εις βιομηχανικάς ζώνας ή εκτός των κατωκημένων περιοχών. β)Κατά την προσκόμισιν, εκφόρτωσιν και διατήρησιν των απορριμμάτων μέχρι της καύσεως αυτών δεν θα προκαλούνται θόρυβοι, κονιορτοί, δυσοσμίαι, συνθήκαι προσελκύσεως και αναπτύξεως μυϊών και αντιαισθητικαί καταστάσεις. γ)Η καύσις θα είναι κατά το δυνατόν πλήρης ώστε να μην αναδίδωνται δύσοσμα αέρια, καπνός και έτερα προϊόντα ατελούς καύσεως. Επίσης θα λαμβάνωνται τα κατάλληλα μέτρα δια την συγκράτησιν τυχόν παρασυρομένων προϊόντων της καύσεως, ως αιθάλη, τέφρα και την ικανοποιητικήν αραίωσιν των καυσαερίων εις τον ατμοσφαιρικόν αέρα δια την εν γένει πρόληψιν μολύνσεως της ατμοσφαίρας και της ρυπάνσεως της γύρωθεν περιοχής. (Μετά την σελ. 402,404) Σελ. 402,405 Τεύχος 440-Σελ. 135 Διάθεση απορριμάτων 34.Δ.ι.1 δ)Απαγορεύεται η καύσις υλικών αναδιδόντων υπερβολικών καπνόν ή επιβλαβή αέρια. Οι απορριπτόμενοι φωτιστικοί σωλήνες φθορισμού ή λαμπτήρες ατμού υδραργύρου κλπ. θα αφαιρούνται και θα διατίθενται δια ταφής. ε)Η κατασκευή και λειτουργία των εγκαταστάσεων θα είναι τοιαύτη ώστε να αποκλείωνται οι κίνδυνοι πυρκαϊών. ς)Αι εγκαταστάσεις θα προστατεύωνται από της εισόδου ποντικών και δεν θα παρέχουν καταφύγια δια την ανάπτυξιν αυτών, τηρούμεναι πάντοτε απηλλαγμέναι ποντικών και μυϊών. ζ)Η περιοχή των εγκαταστάσεων θα είναι καλώς περιφραγμένη ώστε να μην είναι δυνατή η είσοδος ζώων, ως χοίρων, κυνών και θα απαγορεύεται η είσοδος αναρμοδίων προσώοων. η)Τα προσκομιζόμενα απορρίμματα θα αποτεφρούνται εντός της ημέρας προσκομίσεώς των και θα υφίσταται πρόβλεψις αντιμετωπίσεως της καταστάσεως δι’ υγιεινής διαθέσεως των απορριμμάτων εν περιπτώσει ζημιών ή εκτάκτων αναγκών. θ)Η παραγομένη εκ της καύσεως των απορριμμάτων τέφρα και λοιπά εκ ταύτης προϊόντα θα διατίθενται κατά τρόπον μη δημιουργούντα κινδύνους ή οχλήσεις. Ομοίως θα εναποθηκεύωνται και θα διατίθενται και τα προερχόμενα εκ διαλογής κλπ. χρησιμοποιήσιμα υλικά. ι)Ολόκληρος η περιοχή των εγκαταστάσεων θα τηρήται καθαρά και καλώς τακτοποιημένη. ια)Το χρησιμοποιούμενον προσωπικόν θα είναι επαρκές και κατάλληλον δια την έγκαιρον και έντεχνον εκτέλεσιν απασών των απαιτουμένων εργασιών. Προκειμένου περί ιδιωτικών εγκαταστάσεων λόγω των δυσχεριών αποφυγής καπνού και οσμών, της ελλείψεως επαρκούς επιβλέψεως και των κινδύνων πυρκαϊάς, η σχετική έγκρισις θα δίδεται μόνον εις τας περιπτώσεις εις ας επιβάλλεται η τοιαύτη διάθεσις, ως δια μολυσματικά απορρίμματα νοσοκομείων. 1.4.Βιοχημική σταθεροποίησις. Η βιομηχανική σταθεροποίησις (COMPOSTING) συνίσταται εις την δια βιοχημικών μεθόδων και υπό ελεγχομένας συνθήκας αερόβιον αποσύνθεσιν και σταθεροποίησιν των οργανικής φύσεως απορριμμάτων και την μεταβολήν αυτών εις είδος οργανικού λιπάσματος. Επιτρέπεται η διάθεσις απορριμμάτων δια βιοχημικής σταθεροποιήσεως εφόσον πληρούνται οι κάτωθι όροι: α)Αι εγκαταστάσεις βιοχημικής σταθεροποιήσεως απορριμμάτων θα τοποθετούνται εις βιομηχανικάς ζώνας ή εκτός των κατωκημένων περιοχών. Σελ. 402,406 Τεύχος 440-Σελ. 136 β)Κατά την προσκόμισιν, εκφόρτωσιν και διατήρησιν των απορριμμάτων, μέχρι της βιοχημικής σταθεροποιήσεως αυτών, θα αποφεύγεται η δημιουργία θορύβου, κονιορτού, δυσοσμιών, συνθηκών προσελκύσεως και αναπτύξεως μυϊών, ετέρων εντόμων, ποντικών και αντιαισθητικών καταστάσεων. γ)Το παραγόμενον εκ της βιοχημικής σταθεροποιήσεως προϊόν: 1)Θα είναι σταθερόν ώστε να αποκλείεται η περαιτέρω σήψις αυτού και η δημιουργία δυσοσμιών κλπ. 2)Θα είναι απηλλαγμένον παθογόνων μικροοργανισμών εντερικών παρασίτων και ωών αυτών, δυναμένων να προκαλέσουν μολύνσεις εις τους χειριζομένους ή χρησιμοποιούντας το προϊόν τούτο. 3)Θα είναι απηλλαγμένον τεμαχίων υάλου ή άλλων παρομοίων υλικών δυναμένων να προξενήσουν τραυματισμούς. δ)Η περιοχή των εγκαταστάσεων: 1)Δεν θα υπόκεινται εις κατάκλυσιν εκ πλημμυρών και θα αποστραγγίζεται καλώς. 2)Θα είναι καλώς περιφραγμένη, ώστε να αποκλείεται η είσοδος ζώων, ως χοίρων, κυνών και θα απαγορεύεται η είσοδος αναρμοδίων προσώπων. ε)Τα προσκομιζόμενα απορρίμματα θα τίθενται προς επεξεργασίαν εντός της ημέρας προσκομίσεώς των και θα υφίσταται πρόβλεψις αντιμετωπίσεως της καταστάσεως δι’ υγιεινής διαθέσεως των απορριμμάτων εν περιπτώσει ζημιών ή εκτάκτων αναγκών. ς)Τα παραγόμενα προϊόντα και υποπροϊόντα θα εναποθηκεύωνται και θα διατίθενται κατά τρόπον μη δημιουργούντα κινδύνους και οχλήσεις. Ομοίως θα εναποθηκεύωνται και θα διατίθενται και τα προερχόμενα εκ διαλογής κλπ. χρησιμοποιήσιμα υλικά. ζ)Αι εγκαταστάσεις θα προστατεύωνται από της εισόδου ποντικών και δεν θα παρέχουν καταφύγια δια την ανάπτυξιν αυτών, τηρούμεναι πάντοτε απηλλαγμέναι ποντικών και μυϊών. η)Το χρησιμοποιούμενον προσωπικόν θα είναι επαρκές και κατάλληλον δια την έγκαιρον και έντεχνον εκτέλεσιν απασών των απαιτουμένων εργασιών. 34.Δ.ι.1 Διάθεση απορριμάτων 1.5.Πολτοποίησις. Η πολτοποίησις συνίσταται εις την άλεσιν των απορριμμάτων και την διάθεσιν αυτών εν ρευστή καταστάσει εις το δίκτυον υπονόμων. Δια την εφαρμογήν της μεθόδου ταύτης δέον επιπροσθέτως των εν παρ. 1 του παρόντος άρθρου καθοριζομένων να υφίσταται προηγουμένη έγκρισις του υπευθύνου δια το δίκτυον υπονόμων εις ο θα διοχετευθούν τα εκ της πολτοποιήσεως των απορριμμάτων λύματα. Δια να χορηγηθή τοιαύτη έγκρισις δέον να αντιμετωπισθή το ζήτημα της επιβαρύνσεως των λυμάτων και τα εκ ταύτης δημιουργούμενα προβλήματα. Προκειμένου περί τοποθετήσεως ιδιωτικών συσκευών πολτοποιήσεως εις κατοικίας και άλλας παρομοίας εγκαταστάσεις δεν απαιτείται η κατά τα ανωτέρω άδεια του Υγειονομικού Κέντρου, αλλά μόνον η προηγουμένη έκδοσις ειδικής αποφάσεως του αρμοδίου Δήμου, Κοινότητος ή Οργανισμού δια το δίκτυον υπονόμων της περιοχής. 1.6.Διαλογή Η διαλογή χρησιμοποιείται εν συνδυασμώ μετ’ άλλων μεθόδων διαθέσεως απορριμμάτων και επιτρέπεται η διάθεσις των απορριμμάτων δια της μεθόδου ταύτης, εφόσον πληρούνται οι κάτωθι όροι: α)Τα διαλεγόμενα εκ των απορριμμάτων είδη και υλικά θα καθορίζωνται αναλυτικώς εις την εκδιδομένην άδειαν του Υγειονομικού Κέντρου απαγορευομένης της διαλογής ετέρων τοιούτων και θα μεταφέρωνται, αποθηκεύωνται και πωλούνται ή χρησιμοποιούνται συμφώνως προς τας ισχυούσας δι’ έκαστον τούτων διατάξεις περί μεταχειρισμένων ειδών και υλικών. β)Η διαλογή απορριμμάτων θα εκτελήται μόνον εντός των χώρων διαθέσεως αυτών. Διαλογή εκ δοχείων ή εξ άλλων θέσεων προσωρινών συγκεντρουμένων απορριμμάτων απαγορεύεται. γ)Άπαντα τα διαλεγόμενα είδη και υλικά θα απομακρύνωνται ταχέως εκ του τόπου διαλογής ώστε να μη παρεμποδίζουν ή επηρεάζουν τας εκτελουμένας εργασίας διαθέσεως των απορριμμάτων. δ)Τα πρόσωπα τα ενεργούντα την διαλογήν των απορριμμάτων θα είναι δεόντως εξουσιοδοτημένα παρά του υπευθύνου δια την διάθεσιν των απορριμμάτων, όστις υποχρεούται να ελέγχη και επιβάλλη την τήρησιν των όρων, υφ’ ους δέον να εκτελήται η εργασία αύτη. ε)Ο κατά την διαλογήν συλλεγόμενος χάρτης ή έτερα απορρίμματα θα συσκευάζωνται εις δέματα ή εντός σάκκων κλπ. κατά τρόπον αποκλείοντα διασποράν αυτών κατά τους χειρισμούς και την μεταφοράν. ς)Απαγορεύεται η διατήρησις ή η διατροφή χοίρων εντός των περιοχών διαθέσεως απορριμμάτων. Τα διαλεγόμενα τρόφιμα τα προοριζόμενα δια την διατροφήν χοίρων, θα προφυλάσσωνται εκ των μυϊών και θα βράζωνται εντός της ημέρας διαλογής των εις θερμοκρασίαν 100 ο  Κελσίου επί χρονικόν διάστημα ημισείας ώρας τουλάχιστον και προ της μεταφοράς των εις την περιοχήν διατηρήσεως των χοίρων. Ταύτα θα διατηρούνται και θα μεταφέρωνται εντός κεκλεισμένων δοχείων ή σάκκων και θα λαμβάνωνται άπαντα τα απαιτούμενα μέτρα, ώστε να αποκλείεται η δημιουργία κινδύνων και οχλήσεων. ζ)Απαγορεύεται απολύτως η διαλογή τροφίμων δι’ ανθρωπίνην κατανάλωσιν. 2.Έτεραι μέθοδοι διαθέσεως απορριμμάτων. Κατόπιν εγκριτικής αποφάσεως των Υπουργών Κοινωνικής Προνοίας και Εσωτερικών εκδιδομένης τη αιτήσει του ενδιαφερομένου Δήμου ή Κοινότητος και γνώμης του οικείου Υγειονομικού Κέντρου δύναται να επιτραπή η διάθεσις απορριμμάτων δι’ ετέρας μεθόδου διαφόρου των ανωτέρω εγκεκριμένων τοιούτων και συμφώνως προς καθορισθησομένους προς τούτο όρους. Εις περίπτωσιν καθ’ ην ενδιαφερόμενος δεν είναι ο Δήμος ή η Κοινότης απαιτείται προηγουμένως και η σύμφωνος γνώμη τούτου. Δια την έκδοσιν της ως άνω εγκριτικής αποφάσεως υποχρεούται ο ενδιαφερόμενος όπως υποβάλη μερίμνη και δαπάναις αυτού άπαντα τα απαιτούμενα δικαιολογητικά, ώστε να αποδεικνύεται δι’ επιστημονικών στοιχείων ότι η προτεινομένη μέθοδος παρέχει πλήρη εχέγγυα, ότι εκπληρούνται οι γενικοί όροι οι καθοριζόμενοι εν άρθρ. 2 της παρούσης και παρέχεται η δυνατότης ευχερούς ελέγχου της καλής εφαρμογής αυτής. Επίσης υποχρεούται ούτος να εκτελέση και απάσας τας τυχόν απαιτουμένας δοκιμάς και εξετάσεις προς μόρφωσιν σαφούς και ασφαλούς γνώμης περί της προτεινομένης μεθόδου. Ειδικαί περιπτώσεις Άρθρ.6.-1.Επικίνδυνα απορρίμματα. Επικίνδυνα απορρίμματα, ως ραδιενεργά, εύφλεκτα ή εκρηκτικά αναδίδοντα δηλητηριώδεις οσμάς κλπ. δεν θα προσκομίζωνται μετά των λοιπών απορριμμάτων αλλά θα συγκεντρούνται, μεταφέρωνται και διατίθενται ευθύνη και δαπάναις του ιδιοκτήτου ή νομέως του χώρου εξ ου προέρχονται κατά τρόπον ώστε να πληρούνται αι απαιτήσεις αι καθοριζόμεναι υπό του άρθρ. 2 της παρούσης. Ειδικώτερον, προκειμένου περί ραδιενεργών απορριμμάτων απαιτείται η προηγουμένη έγκρισις παρά της Επιτροπής Ατομικής Ενεργείας. 2.Απορρίμματα μολυσματικά. Άπαντα τα απορρίμματα, ως ενδύσεως, υποδήσεως, κλιμνοστρωμνής κλπ. τα οποία είναι δυνατόν  να   φέρουν   μολυσματικάς  ουσίας   ή  να   προκα(Μετά την σελ. 402,406) Σελ. 402,407 Τεύχος 440-Σελ. 137 Διάθεση απορριμάτων 34.Δ.ι.1 λέσουν μεταδοτικά νοσήματα, θα συγκεντρούνται παρά του ιδιοκτήτου ή νομέως του χώρου εξ ου προέρχονται ιδιαιτέρως και θα αποκομίζωνται προς διάθεσιν κατά τρόπον μη δημιουργούντα κινδύνους. Ειδικώτερον δια τα μολυσματικά απορρίμματα ωρισμένων Ιδρυμάτων, ως Νοσοκομείων, Κλινικών κλπ. δύναται να επιβάλλεται κατόπιν αποφάσεως του Υγειονομικού Κέντρου η απ’ ευθείας διάθεσις αυτών δια ταφής ή καύσεως ευθύνη και δαπάναις των Ιδρυμάτων τούτων. 3.Πτώματα ζώων. Τα πτώματα ζώων θα συλλέγωνται και θα μεταφέρωνται προς ταφήν ή ετέραν κατάλληλον διάθεσιν το ταχύτερον δυνατόν και προ της παρελεύσεως 24ώρου από του θανάτου των, ευθύνη και δαπάναις του ιδιοκτήτου ή νομέως αυτών. Εν περιπτώσει καθυστερήσεως ανεξαρτήτως τυχόν επιβληθησομένων ετέρων κυρώσεων αι εργασίαι αύται θα εκτελούνται υπό του οικείου Δήμου ή Κοινότητος καταλογιζομένων των σχετικών δαπανών εις βάρος και δια λογαριασμόν του ιδιοκτήτου ή νομέως του ζώου. Επίσης άπαντα τα τυχόν ευρισκόμενα εις δημοσίους χώρους, ως οδοί, πλατείαι, άλση κλπ. πτώματα ζώων θα μεταφέρωνται αμέσως προς ταφήν ή ετέραν κατάλληλον διάθεσιν υπό του οικείου Δήμου ή Κοινότητος, καταλογιζομένων των σχετικών δαπανών εις βάρος του ιδιοκτήτου ή νομέως του ζώου, εφ’ όσον μεταγενεστέρως ευρεθή ούτος. Επιτρέπεται η τοποθέτησις εις τα δοχεία απορριμμάτων πτωμάτων μικρών ζώων προερχομένων εκ κατοικιών, ως γαλών, ορνίθων προς περαιτέρω μεταφοράν και διάθεσιν μετά των λοιπών απορριμμάτων. 4.Κόπρος ζώων. Η κόπρος θα συλλέγηται καθημερινώς διατηρουμένων των σταύλων και της γύρωθεν περιοχής καθαρών και απηλλαγμένων κόπρου, υπολειμμάτων τροφών κλπ. Το δάπεδον των σταύλων θα είναι κατασκευασμένον εξ αδιαποτίστου υλικού και θ’ αποστραγγίζεται καλώς. Επίσης και η γύρωθεν περιοχή θα αποστραγγίζεται καλώς, ώστε τυχόν διαφεύγοντα του καθημερινού καθαρισμού υπολείμματα κόπρου και τροφών να διατηρούνται εν ξηρά καταστάσει, προς αποφυγήν δημιουργίας εστιών προσελκύσεως και αναπτύξεως μυϊών και εντόμων. Η συγκεντρουμένη κόπρος θα εναποθηκεύεται εντός δοχείων απορριμμάτων ή εντός ξηρών αποστραγγιζομένων λάκκων ή δεξαμενών εξ αδιαποτίστου υλικού, κειμένων εις απόστασιν τουλάχιστον 10 μ. από κατοικίας και εις θέσιν πλησιεστέραν προς την κατοικίαν του ιδιοκτήτου ή νομέως του χώρου εξ ου προέρχεται η κόπρος, εν σχέσει προς πάσαν ετέραν κατοικίαν. Η εντός των λάκκων ή δεξαμενών εναποτιθεμένη κόπρος θα καλύπτεται μεθ’ εκάστην απόρριψιν δια χώματος πάχους 0,15 μ. τουλάχιστον, διατηρουμένη συνεχώς κεκαλυμμένη. Σελ. 402,408 Τεύχος 440-Σελ. 138 Η εντός των δοχείων εναποθηκευμένη κόπρος, εφ’ όσον δεν διατίθεται μετά των λοιπών απορριμμάτων, θα αποκομίζεται τουλάχιστον δις της εβδομάδος και θα μεταφέρεται εις τους αγρούς ένθα θα διατίθεται καταλλήλως ώστε να πληρούνται οι γενικοί όροι του άρθρ. 2 της παρούσης. Δια τας περιπτώσεις σταύλων, δια την λειτουργίαν των οποίων απαιτείται η έκδοσις αδείας, θα τηρούνται όσον αφορά εις την συλλογήν, αποκομιδήν και διάθεσιν της κόπρου και οι τυχόν δια των σχετικών διατάξεως καθοριζόμενοι πρόσθετοι όροι. 5.Διάθεσις ιδίων απορριμμάτων. Εις περιπτώσεις καθ’ ας τα απορρίμματα νομίμως δεν αποκομίζονται και δεν διατίθενται ευθύνη του οικείου Δήμου ή Κοινότητος υποχρεούνται ο ιδιοκτήτης ή νομεύς του χώρου εξ ου προέρχονται ταύτα, όπως προβή εις την αποκομιδήν και διάθεσιν αυτών, λαμβανομένων ευθύνη και δαπάναις αυτού των καταλλήλων μέτρων, ώστε να πληρούνται οι γενικοί όροι του άρθρ. 2 της παρούσης. Ειδικώτερον δια τα απορρίμματα εκ συνήθων οικιακών εγκαταστάσεων επιτρέπεται η άνευ ετέρας αδείας διάθεσίς των εντός λάκκων κειμένων εντός της περιοχής του ενδιαφερομένου και εις θέσιν πλησιεστέραν προς την οικίαν του εν σχέσει προς πάσαν ετέραν κατοικίαν, εφ’ όσον διατηρούνται πάντοτε κεκαλυμμένα δια στρώματος χώματος επαρκούς πάχους ουχί μικροτέρου των 0,10 μ. ώστε να μη προκαλούνται ανθυγιειναί εστίαι και οχλήσεις. 34.Δ.ι.1 Διάθεση απορριμάτων Παρεκκλίσεις Άρθρ.7.-Επιτρέπονται κατόπιν αποφάσεως του Νομάρχου εκδιδομένης μετά σύμφωνον γνώμην του Υγειονομικού Κέντρου τη αιτήσει του Δήμου ή της Κοινότητος, αι κάτωθι παρεκκλίσεις των δια της παρούσης καθοριζομένων όρων. Η εκδιδομένη απόφασις κοινοποιείται προς το Υγειονομικόν Κέντρον και την οικείαν Αστυνομικήν Αρχήν. α)Η χρησιμοποίησις δεξαμενών αποθηκεύσεως απορριμμάτων αντί δοχείων απορριμμάτων εις εγκαταστάσεις ένθα δημιουργείται συγκέντρωσις μεγάλων ποσοτήτων ή ειδικής φύσεως απορριμμάτων καθοριζομένων και των σχετικών όρων τους οποίους δέον να πληρούν αι δεξαμεναί αύται. β)Η χρησιμοποίησις δοχείων απορριμμάτων άνευ καλυμμάτων δι’ ειδικάς περιπτώσεις και δι’ απορρίμματα μη ευχερώς υπό του ανέμου διασκορπιζόμενα ή μη περιέχοντα ευχερώς σηπομένας ή δυσόσμους ουσίας. γ)Η χρησιμοποίησις δια περιωρισμένον καθοριζόμενον μεταβατικόν χρονικόν διάστημα δοχείων απορριμμάτων άνευ καλυμμάτων εις δημοσίους χώρους συγκεντρώσεως ή εξυπηρετήσεως του κοινού (οδοί, πλατείαι, άλση κλπ.). δ)Η προσκόμισις των δοχείων απορριμμάτων εις τας θέσεις περισυλλογής από της προηγουμένης νυκτός, εις περιπτώσεις καθ’ ας η αποκομιδή των απορριμμάτων εκτελείται λίαν ενωρίς την πρωΐαν. ε)Η χρησιμοποίησις προσωρινώς εις χωρία και μικράς πόλεις οχημάτων αποκομιδής απορριμμάτων άνευ μεταλλικού καλύμματος, αλλά τοιούτου εξ ισχυρού αδιαβρόχου υφάσματος ή ετέρου καταλλήλου υλικού, προσδενομένου επί του αμαξώματος κατά τρόπον ώστε να αποκλείεται η διασπορά απορριμάτων κατά την μεταφοράν. ς)Η αποκομιδή των οικιακών απορριμμάτων εις χωρία και μικράς πόλεις ή ωρισμένας συνοικίας των πόλεων, κατά την χειμερινήν περίοδον, κατά χρονικά διαστήματα μεγαλύτερα των δια της παρούσης καθοριζομένων, αλλ’ ουχί μεγαλυτέρα της εβδομάδος. ζ)Η διάθεσις απορριμμάτων δι’ υγειονομικής ταφής εις χωρία και μικράς πόλεις με επικάλυψιν των προσκομιζομένων απορριμμάτων ουχί καθημερινώς αλλά εις μεγαλύτερα χρονικά διαστήματα και τουλάχιστον άπαξ της εβδομάδος. η)Η μη περίφραξις των περιοχών διαθέσεως απορριμμάτων δια τας μεθόδους απλής απορρίψεως ή υγειονομικής ταφής, εις χωρία και μικράς πόλεις ή εις ειδικάς περιπτώσεις. θ)Η διάθεσις απορριμμάτων δι’ υγειονομικής ταφής εις περιοχάς κειμένας εις απόστασιν μικροτέραν των 500 μέτρων από των πλησιεστέρων κατοικιών, όταν ειδικοί λόγοι συντρέχουν προς τούτο. (ι)Ο βρασμός των εκ διαλογής απορριμμάτων τροφίμων των προοριζομένων δια διατροφήν χοίρων, ουχί εις τον τόπον διαλογής αλλ’ αλλαχού, εφόσον παρέχονται πλήρη εχέγγυα περί του βρασμού αυτών προ της χορηγήσεώς των εις τα προς διατροφήν ζώα). Η παρ. ι κατηργήθη δια του άρθρ. 4 της υπ’ αριθ. Γ1/8371/1974 αποφ. Υπ. Κοιν. Υπηρεσιών (κατωτ. αριθ. 3). Δια του άρθρ. 15 της υπ’ αριθ. Γ1/8233/1975 αποφάσεως (κατωτ. αριθ. 6) καταργείται η παρ. (1) του παρόντος άρθρ. 7. Κριτέον εάν νοείται η παρ. α), ή αν καταργείται εκ νέου η παρ. ι). Δια τας περιπτώσεις καθ’ ας ενδιαφερόμενος δεν είναι ο Δήμος ή η Κοινότης απαιτείται και η σύμφωνος γνώμη αυτού. Η αίτησις υποβάλλεται μέσω του οικείου Δήμου ή Κοινότητος και εάν συμφωνή ούτος διαβιβάζει ταύτην εις το Υγειονομικόν Κέντρον δια τα περαιτέρω άλλως την επιστρέφει απ’ ευθείας εις τον ενδιαφερόμενον. Μέτρα προστασίας της υγείας των εργαζομένων Άρθρ.8.-Κατά την συλλογήν, αποκομιδήν και διάθεσιν, ως και τον εν γένει χειρισμόν ή επεξεργασίαν των απορριμμάτων θα λαμβάνωνται πάντα τα απαιτούμενα μέτρα δια την προστασίαν της υγείας των εργαζομένων, ως: α)Εκτέλεσις της εργασίας και χορήγησις μέσων κατά τρόπον αποκλείοντα τραυματισμούς ή μολύνσεις των εργαζομένων (χρησιμοποίησις χειροκτίων κατά τους χειρισμούς απορριμμάτων, προληπτικοί εμβολιασμοί, μέτρα δι’ αποφυγήν δημιουργίας κόνεως ή εν ανάγκη χρησιμοποίησις προσωπίδων κλπ.). β)Υγιεινή ύδρευσις και επαρκής αριθμός υγιεινών αποχωρητηρίων, νιπτήρων και εγκαταστάσεων καθαριότητος, ως καταιωνιστήρων εις τους χώρους εργασίας. γ)Επαρκής αριθμός ερμαρίων δια την τοποθέτησιν ιδιαιτέρως του καθαρού ιματισμού υπηρεσίας. δ)Παροχή οδηγιών δια την άνευ κινδύνων εκτέλεσιν της εργασίας των εργαζομένων και ενημέρωσίς των επί των υφισταμένων τοιούτων. ε)Μέσα και οδηγίας δια την παροχήν πρώτων βοηθειών εν περιπτώσει τραυματισμού. Δυνατότης αμέσου ιατρικής περιθάλψεως. Υπόχρεοι και υποχρεώσεις Άρθρ.9.-1.Υπόχρεοι. Η τήρησις καθαριότητος και η συλλογή των απορριμμάτων εκτελούνται ευθύνη και δαπάναις του ιδιοκτήτου ή νομέως εκάστου χώρου. Η αποκομιδή και η διάθεσις των απορριμμάτων εκτελείται ευθύνη του οικείου Δήμου ή Κοινότητος. Ειδικώτερον προκειμένου περί δημοσίων  κοινοχρήστων     χώρων     (οδοί,   πλατείαι,    άλση (Αντί της σελ. 402,409(α) Σελ. 402,409(β) Τεύχος 614-Σελ. 31 Διάθεση απορριμάτων 34.Δ.ι.1 κλπ) ο οικείος Δήμος ή Κοινότης έχει προσθέτως και την ευθύνην της τηρήσεως καθαριότητος και της συλλογής των απορριμμάτων των χώρων τούτων, εφ’ όσον δεν έχει αναλάβει ταύτας έτερον αρμόδιον φυσικόν ή νομικόν πρόσωπον. Άπασαι αι δαπάναι δια την εκτέλεσιν των ευθύνη του Δήμου ή Κοινότητος καθοριζομένων ως άνω εργασιών βαρύνουν τους ιδιοκτήτας ή νομείς των χώρων εξ ων προέρχονται τα απορρίμματα, καταβαλλομένου προς τούτο σχετικού ανταποδοτικού τέλους. Δύναται δι’ αποφάσεως του οικείου Δημοτικού ή Κοινοτικού Συμβουλίου εγκρινομένης υπό του Νομάρχου, μετά σύμφωνον γνώμην του Υγειονομικού Κέντρου, όπως επιτραπή εις τον Δήμον ή την Κοινότητα ν’ απαλλαγή της υποχρεώσεως αποκομιδής ή διαθέσεως απορριμμάτων ή αμφοτέρων δι’ απομεμακρυσμένα ή αραιώς κατωκειμένα τμήματα αυτών, οπότε την υποχρέωσιν ταύτην αναλαμβάνουν οι ιδιοκτήται ή νομείς των χώρων τούτων, του Δήμου ή της Κοινότητος παραμένοντος πάντοτε υπευθύνου δια τον έλεγχον και συμφώνως προς τους όρους της παρούσης αποκομιδήν και διάθεσιν των απορριμμάτων και δια την καθαριότητα των κοινοχρήστων χώρων. Απορρίμματα ειδικής φύσεως εκ βιομηχανικών ή ετέρων εγκαταστάσεων, τα οποία δεν συνάδουν προς την προβλεπομένην διάθεσιν των δημοτικών απορριμμάτων ή τοιαύτα παραγόμενα εις ποσότητα υπερβαίνουσαν την κανονικήν ικανότητα της υφισταμένης ημερησίας καθαριότητος, δεν παραλαμβάνονται υπό του Δήμου ή της Κοινότητος αλλά μεταφέρονται και διατίθενται ευθύνη και δαπάναις του ιδιοκτήτου ή νομέως του χώρου εξ ου προέρχονται, κατόπιν αδείας εκδιδομένης κατά τα εν άρθρ. 5 της παρούσης καθοριζόμενα. 2.Υποχρεώσεις. 2.1.Ο ιδιοκτήτης ή νομεύς εκάστου χώρου υποχρεούται να εφαρμόζη άπαντας τους υπό της παρούσης διατάξεως καθοριζομένους όρους δια την τήρησιν καθαριότητος και την συλλογήν απορριμμάτων, ως και δια την αποκομιδήν και διάθεσιν αυτών, εις τας περιπτώσεις καθ’ ας κατά τας διατάξεις της παρούσης δεν αναλαμβάνει ταύτας ο Δήμος ή η Κοινότης. 2.2.Ο Δήμος ή η Κοινότης υποχρεούται: α)Να εφαρμόζη τους όρους της παρούσης εις τας υπ’ αυτού απ’ ευθείας εκτελουμένας εργασίας συλλογής, αποκομιδής και διαθέσεως των απορριμμάτων. Εις περίπτωσιν καθ’ ην αι εργασίαι εκτελούνται μέσω αναδόχου, ο Δήμος ή η Κοινότης οφείλει να παρακολουθή, να ελέγχη και να προβαίνη εις τας απαιτουμένας ενεργείας δια την παρά των αναδόχων τούτων εφαρμογήν των όρων της παρούσης. β)Να μεριμνά δια την λήψιν παντός μέτρου προς τήρησιν των όρων της παρούσης παρά των υποχρέων ιδιοκτητών ή νομέων χώρων, ως διαφώτισις, διενέργεια ελέγχου, ενημέρωσις Υγειονομικών Υπηρεσιών κλπ. Σελ. 402,410(β) Τεύχος 614-Σελ.32 γ)Να αποκομίζη κατόπιν προειδοποιήσεως ομού μετά των απορριμμάτων τα προσκομιζόμενα ακατάλληλα δοχεία,εφ’ όσον οι ιδιοκτήται ή νομείς χώρων δεν συνεμορφώθησαν προς τας υπ’ αυτού γενομένας υποδείξεις περί επισκευής, τηρήσεως καθαριότητος, αντικαταστάσεως κλπ. των παρ’ αυτών χρησιμοποιουμένων ακαταλλήλων δοχείων. δ)Να παρέχη πάσαν δυνατήν συνδρομήν εις τα αρμόδια όργανα δια την τήρησιν των όρων της παρούσης. Επίσης ο Δήμος ή η Κοινότης δι’ αποφάσεώς των ανακοινουμένης εις το Υγειονομικόν Κέντρον θα καθορίζη: α)Το πρόγραμμα καθαριότητος (ημέραι και ώραι πλυσίματος και σαρώσεως των δημοσίων κοινοχρήστων χώρων συγκεντρώσεως ή εξυπηρετήσεως του κοινού, ως οδοί, πλατείαι, άλση, περιοχαί αναψυχής κλπ.). β)Το πρόγραμμα κινήσεως των οχημάτων αποκομιδής (διαδρομαί, ημέραι και ώρα διελεύσεως κλπ.). Δια την οικονομικωτέραν και καλυτέραν εν γένει οργάνωσιν και τήρησιν της καθαριότητος δύναται ο Δήμος ή η Κοινότης να εκδίδη ειδικούς προς τούτο κανονισμούς εγκρινομένους παρά του Νομάρχου μετά σύμφωνον γνώμην του Υγειονομικού Κέντρου και να θέτη όρους μη αντικειμένους προς την παρούσαν Υγειονομικήν Διάταξιν, κατισχυουσών εν εναντία περιπτώσει των όρων της παρούσης. Ισχύς και Μεταβατικαί Διατάξεις 